เก็บตกการเงิน
ออมเป็นคู่ได้ดอกเบี้ยสูง
21 ม.ค. 2555

ออมเป็นคู่ได้ดอกเบี้ยสูง
ดุษณี เกลียวปฏินนท์ ผู้ช่วยกรรมการผู้จัดการใหญ่ ด้านผลิตภัณฑ์เพื่อรายย่อย ธนาคาร ซีไอเอ็มบี ไทย กล่าวว่า ธนาคารได้ออกแคมเปญ “ออมเป็นคู่ รับขวัญปีมังกรทอง 2555” โดยลูกค้าที่ซื้อกรมธรรม์ประกันชีวิตของบริษัท ไทยประกันชีวิต ผ่านสาขาของธนาคาร ซีไอเอ็มบี ไทย จะได้รับสิทธิฝากเงินฝากประจำ 12 เดือน อัตราดอกเบี้ยสูง 4% ต่อปี โดยฝากได้ขั้นต่ำตั้งแต่ 1 แสนบาทไปจนถึง 10 เท่าของทุนประกันภัยหรือเบี้ยประกันรายปี สูงสุดไม่เกิน 10 ล้านบาทต่อคน ตั้งแต่วันนี้31 ม.ค. 
กรมธรรม์ประกันชีวิตของบริษัท ไทยประกันชีวิต อาทิ ซีไอเอ็มบี ไทย พรีเมียร์ เซฟวิ่งส์ 10/5 (CIMB Thai Premier Savings 10/5) ชำระเบี้ยประกันภัย 5 ปี รับความคุ้มครองถึง 10 ปี สมัครง่าย ไม่ต้องตรวจสุขภาพ ให้ผลตอบแทนรวม 590% ของจำนวนเงินเอาประกันภัย นอกจากนี้ ยังมี ซีไอเอ็มบี ไทย เซฟวิ่ง พลัส 10/6 (CIMB Thai Saving Plus 10/6) ชำระเบี้ยประกันภัย 6 ปี รับคุ้มครอง 10 ปี ไม่ต้องตรวจสุขภาพ ให้ผลตอบแทนรวม 700% ของจำนวนเงินเอาประกันภัย และประกันแบบอื่น ของบริษัท ไทยประกันชีวิตที่ขายผ่านสาขาของธนาคาร ซีไอเอ็มบี ไทย 
ดุษณี กล่าวว่า ธนาคารตั้งเป้าขยายธุรกิจขายประกันผ่านธนาคาร หรือแบงก์แอสชัวรันส์ ในปี 2555 ไว้ที่ 1516% ตามแนวโน้มเศรษฐกิจที่คาดการณ์ว่าจะเติบโตดีขึ้น ประกอบกับประชาชนหัน ซื้อประกันชีวิตมากขึ้น ควบคู่ไปกับการวางแผนเงินออมที่ให้ผลตอบแทนจูงใจ 
สำหรับธุรกิจแบงก์แอสชัวรันส์ของธนาคารในปี 2554 ที่ผ่านมา เติบโต 200% จากเบี้ยรับรวมประมาณ 800 ล้านบาท เมื่อเทียบกับปี 2553 ที่มีเบี้ยรับรวม 400 ล้านบาท 
“ปีนี้ธนาคารจะออกผลิตภัณฑ์ประกันที่สอดคล้องกับความต้องการของประชาชนอย่างต่อเนื่อง พร้อมกับเน้นกรมธรรม์ที่ให้ความคุ้มครองนานขึ้น โดยยังคงรับประกันผลตอบแทนระดับสูง ซึ่งค่าเฉลี่ยผลตอบแทนอยู่ที่ระดับ 3.5%” นางสาวดุษณี กล่าว
Mobile Banking
ธนาคารอาคารสงเคราะห์ (ธอส.) จัดรถบริการ Mobile Banking สำหรับให้บริการทางการเงินแก่ลูกค้าตามจุดต่างๆ ทุกพื้นที่ทั่วประเทศ เพื่อเป็นการขยายช่องทางให้บริการและอำนวยความสะดวกแก่ลูกค้าที่ต้องการติดต่อทำธุรกรรมทางการเงินกับธนาคาร โดยเฉพาะในช่วงสิ้นเดือน อาทิ บริการด้านเงินฝาก การบริการรับชำระหนี้เงินกู้ ตู้เอทีเอ็ม และบริการให้คำปรึกษาด้านสินเชื่อเพื่อที่อยู่อาศัย เริ่มให้บริการตั้งแต่บัดนี้เป็นต้นไป